open-index/open-wikipedia-markdown huggingface dataset:
อีซีดับเบิลยู แมริแลนด์ แชมเปี้ยนชิพ

**อีซีดับเบิลยู แมริแลนด์ แชมเปี้ยนชิพ** () เป็นเข็มขัดแชมป์ของค่าย แอสเทร์นแชมเปี้ยนชิพเรสต์ลิง หรือที่รู้จักกันดีในชื่อเอ็กซ์ตรีมแชมเปียนชิพเรสต์ลิง โดยก่อนหน้านี้ได้ใช้ชื่อ **เอ็นดับเบิลยูเอ แมริแลนด์ เฮฟวี่เวท แชมเปี้ยนชิพ** ก่อตั้งขึ้นเมื่อ 16 ตุลาคม ค.ศ. 1993 และเข็มขัดได้ยุบลงในวันที่ 6 มีนาคม ค.ศ. 1994

## รายนามการครองแชมป์

## ดูเพิ่ม
*เอ็กซ์ตรีมแชมเปียนชิพเรสต์ลิง

## อ้างอิง
Wrestling-titles.com

หมวดหมู่:เข็มขัดแชมป์ของอีซีดับเบิลยู
หมวดหมู่:แชมเปี้ยนชิพของมวยปล้ำรุ่นเฮฟวี่เวทแบ่งตามรัฐ
หมวดหมู่:แชมเปี้ยนชิพของมวยปล้ำประเภทระดับภูมิภาค
บัวผัน ทังโส

**บัวผัน ทังโส** ชื่อเล่น **บัว** เป็นนักร้องหมอลำหญิงจากจังหวัดอุบลราชธานี

## ประวัติ
บัวผัน เกิดเมื่อวันจันทร์ที่ 9 ตุลาคม พ.ศ. 2521 เกิดที่จังหวัดอุบลราชธานี บัวผันชอบร้องเพลงมาตั้งแต่เด็ก ก่อนหน้านี้เคยเป็นหางเครื่องอยู่ในวงดนตรีหมอลำซิ่ง หลังจากนั้นจึงได้ก้าวเข้ามาเป็นนักร้องนำในวงดนตรี ต่อมา คุณสนอง เห็นในความสามารถ จึงได้ชักนำให้มาอยู่ที่ ท็อปไลน์ฯ 

## ผลงาน
บันทึกการแสดงสด สุดยอดหมอลำซิ่ง ชุดที่ 1-10 บัวผัน ทังโส ประชัน ศรีจันทร์ วีสี 

## ผลงานละครโทรทัศน์
 

## ผลงานภาพยนตร์

หมวดหมู่:นักร้องหญิงชาวไทย
หมวดหมู่:บุคคลจากอำเภอตระการพืชผล
หมวดหมู่:นักดนตรีหมอลำ
หมวดหมู่:นักร้องจากจังหวัดอุบลราชธานี
ป่าฮอยา

thumb|ป่าฮอยา (ขวา) กับภูมิทัศน์ของเมืองคลูช-นาโปกา (ซ้าย) 
**ป่าฮอยา** (; ; ) ป่าแห่งหนึ่ง ใกล้กับเมืองคลูช-นาโปกา ในภูมิภาคทรานซิลเวเนีย ประเทศโรมาเนีย เป็นป่าที่มีเนื้อที่ประมาณ 295 เฮกเตอร์ (729.0 เอเคอร์ หรือ 3 ตารางกิโลเมตร) โดยเป็นป่าที่ได้ชื่อว่าลึกลับและเต็มไปด้วยเรื่องราวเหนือธรรมชาติไม่สามารถหาคำอธิบายได้ จนได้ชื่อว่า *"[[สามเหลี่ยมเบอร์มิวดา]]ทรานซิลเวเนีย"* หรือ *"สามเหลี่ยมเบอร์มิวดาโรมาเนีย"*

ใจกลางของป่าจะมีพื้นที่เป็นวงกลม เห็นได้ชัดจากบนท้องฟ้า ซึ่งวงกลมตรงนี้ไม่มีต้นไม้ใด ๆ ขึ้นอยู่เลยเป็นที่น่าประหลาด โดยไม่มีใครทราบเหตุผล และเมื่อถ่ายภาพด้วยกล้องจับความร้อนจากบนอากาศ ก็เห็นความร้อนที่ชัดเจนจากที่นี่ ผิดกับพื้นที่ป่าโดยรอบ และพื้นที่วงกลมนี้เป็นสถานที่ที่มีรายงานเรื่องลึกลับมากที่สุดในป่า เช่น แสงไฟประหลาดที่มักปรากฏขึ้น หรือพลังงานลึกลับที่ไม่มีใครอธิบายได้ มีบางคนได้เข้าไปในพื้นที่แห่งนี้และเล่าว่าตัวเขาถูกอะไรบางอย่างผลักดันให้กระเด็นไปไกลราว 2–4 เมตร ซึ่งชาวพื้นถิ่นที่อาศัยอยู่แถบนี้ต่างหวาดกลัวและไม่มีใครกล้าเข้าไปในป่านี้ มีผู้หญิงคนหนึ่งเล่าว่า ในสมัยที่เธอยังเด็ก มีผู้ชายกลุ่มหนึ่งได้เข้าไปในป่า ที่สุดก็หายไป ก่อนที่ถูกพบว่าทั้งหมดได้แขวนคอตาย แต่ผู้ที่อาศัยอยู่แถบนี้เชื่อว่าเป็นเพราะถูกอำนาจของผีหรือปิศาจที่สิงอยู่ในป่าบังคับให้พวกเขาทำเช่นนั้น

ในช่วงทศวรรษที่ 60 ศาสตราจารย์ อเล็กซานดรู ซิฟต์ นักวิชาการด้านชีววิทยาได้ลงพื้นที่สำรวจและเก็บข้อมูลเกี่ยวกับป่าแห่งนี้ โดยได้ศึกษาถึงปรากฏการณ์แสงและพลังแม่เหล็กที่เกิดขึ้นที่นี่ โดยได้หลักฐานเป็นภาพถ่ายจำนวนมาก โดยเชื่อว่าอาจเชื่อมโยงกับยูเอฟโอ หรือสิ่งมีชีวิตทรงภูมิปัญญาจากนอกโลก และได้รับความสนใจและศึกษามากขึ้นในช่วงทศวรรษที่ 70 แต่หลังจากซิฟต์เสียชีวิตไปในปี ค.ศ. 1993 หลักฐานทั้งหมดก็หายไปด้วย

อย่างไรก็ตาม ในปัจจุบันป่าฮอยาก็กลายเป็นสถานที่ท่องเที่ยวแห่งหนึ่งสำหรับผู้ที่สนใจในเรื่องแปลก ๆ โดยมีหลักฐานเพียงเล็กน้อยที่ก่อให้เกิดความคลางแคลงเหล่านี้ทำให้จุดสนใจในแง่ของความบันเทิง

## อ้างอิง

## เอกสารอ่านเพิ่มเติม
**Adrian Pătruț - Fenomenele de la Pădurea Hoia-Baciu (Clujul și imprejurimile*, a tourist map)
## ดูเพิ่ม
*อาโอกิงาฮาระ

## แหล่งข้อมูลอื่น
*เว็บไซต์อย่างเป็นทางการของป่า
*
หมวดหมู่:ภูมิศาสตร์โรมาเนีย
หมวดหมู่:สิ่งเหนือธรรมชาติ
ออสการ์ คาห์ล

**ออสการ์ คาห์ล** (; เกิด 17 ตุลาคม 2540) เป็นอดีตนักฟุตบอลอาชีพชาวไทยที่เล่นในตำแหน่งกองหลังและกองกลาง

## อาชีพ
ก่อนฤดูกาล 2560 คาห์ลเซ็นสัญญาร่วมทีมแบงค็อก ยูไนเต็ด หลังจากเล่นให้กับอะคาเดมี่ของเอไอเค 1 ในสโมสรที่ประสบความสำเร็จมากที่สุดในสวีเดน

ก่อนฤดูกาล 2564 เขาเซ็นสัญญากับระยองในไทยลีกหลังจากเล่นให้กับระนอง ยูไนเต็ดในดิวิชัน 2

## อ้างอิง

หมวดหมู่:นักฟุตบอลชายชาวไทย
หมวดหมู่:ชาวไทยเชื้อสายสวีเดน
หมวดหมู่:ชาวสวีเดนเชื้อสายไทย
หมวดหมู่:กองกลางฟุตบอลชาย
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลอาร์มี่ ยูไนเต็ด
หมวดหมู่:ผู้เล่นสโมสรฟุตบอลแอร์ฟอร์ซ ยูไนเต็ด
หมวดหมู่:ผู้เล่นสโมสรฟุตบอลแกรนด์ อันดามัน ระนอง ยูไนเต็ด
หมวดหมู่:ผู้เล่นสโมสรฟุตบอลระยอง
หมวดหมู่:ผู้เล่นสโมสรฟุตบอลสงขลา
มุขมณฑลรอบกรุงโรม

**มุขมณฑลรอบกรุงโรม** (Suburbicarian diocese) คือ มุขมณฑล 7 แห่งในปริมณฑลของกรุงโรม ถือเป็นบริวารของมุขมณฑลโรม และมุขนายกประจำมุขมณฑลเหล่านี้มีสมณศักดิ์เป็นพระคาร์ดินัลมุขนายก (Cardinal Bishop)

## รายนาม
มุขมณฑลทั้ง 7 แห่งรอบกรุงโรม ได้แก่
# มุขมณฑลรอบกรุงโรมปอร์โต-ซันตา รูฟีนา
# มุขมณฑลรอบกรุงโรมอัลบาโน
# มุขมณฑลรอบกรุงโรมฟรัสกาตี
# มุขมณฑลรอบกรุงโรมปาเลสตรีนา
# มุขมณฑลรอบกรุงโรมซาบีนา-ปอจโจ มีร์เตโต
# มุขมณฑลรอบกรุงโรมเวลเลตรี-เซญญี
# มุขมณฑลรอบกรุงโรมออสเตีย
โดยพระคาร์ดินัลมุขนายกประจำ 6 มุขมณฑลแรกจะเลือกพระคาร์ดินัลมุขนายกท่านหนึ่งในหกนั้นให้ดำรงตำแหน่งหัวหน้าคณะพระคาร์ดินัล เมื่อได้รับการรับรองจากพระสันตะปาปาแล้ว หัวหน้าคณะพระคาร์ดินัลนั้นจะดำรงตำแหน่งพระคาร์ดินัลมุขนายกแห่งออสเตีย (bishop of Ostia) ด้วยอีกตำแหน่งหนึ่ง

## อ้างอิง

รอบ
นก พรพนา

**จิ๋ว อมรรัตน์** หรือ **นก พรพนา** หรือชื่อจริง **น.ส.อมรรัตน์ วงศ์ษา** ภูมิลำเนาอยู่ที่ ต.สว่างแดนดิน อ.สว่างแดนดิน จ.สกลนคร เป็นนักร้องลูกทุ่งดาวรุ่ง โดยร้องเพลงมาตั้งแต่เด็ก ช่วงอายุประมาณ 8 ขวบ ร่วมการประกวดระดับประเทศชิงถ้วยพระราชทานสมเด็จพระนางเจ้าฯ พระบรมราชินีนาถ ในโครงการซูบารุ จูเนียร์ อวอร์ด ประเภทเพลงไทยลูกทุ่ง (ผ่านเข้ารอบ 7 คนสุดท้าย)

ต่อมาได้รับการผลักดันจากขวัญชัย ไพรพนา ให้เข้ามาบันทึกแผ่นเสียงเมื่อปี 2542 กับ บริษัท มาสเตอร์เทป จำกัด ในชื่อ “นก พรพนา” มีผลงานเพลงทั้งหมด 6 อัลบั้ม ได้แก่ 1. เลือกเขาเถิดพี่, 2. คำตอบสุดท้าย, 3. แพ้พรหมลิขิต, 4. แค่คนรู้จัก, 5. เสียงจากหัวใจ และ 6. มุมเหงาสาวอกหัก (ปี 2548) มีเพลงดัง "เสียงจากสาวลาว" "มุมเหงาสาวอกหัก" และ "ชวนบ่าวเที่ยวบ้าน"

และหลังจากหายไปนาน ล่าสุด (ปี 2555) ได้กลับคืนสู่วงการเพลงอีกครั้ง พร้อมกับเปลี่ยนชื่อใหม่ เป็น **** ย้ายสังกัดไปอยู่กับบริษัท เอสเคพี เอ็นเตอร์เทนเมนท์ จำกัด กับผลงานเพลงในอัลบั้ม รวมใจสองฝั่งโขง ชุด **"สาวเข็นฝ้าย"** ที่ได้รับการสร้างสรรค์ผลงานเพลงจากอาสวัสดิ์ สารคาม และได้รับเกียรติจาก 6 ศิลปินแห่งชาติจากประเทศไทยและสปป.ลาว ได้แก่ ครูชาลี อินทรวิจิตร, ดร.ฉวีวรรณ ดำเนิน หรือ ฉวีวรรณ พันธ, อ.ธงชัย รักประทุม, ท่านไชยสว สิงห์นามวงศ์, อ.สมาน สุวรรณศรี ร่วมสร้างงานอีกด้วย นอกจากนี้ยังได้รับลิขสิทธิ์เพลงจากประเทศลาว จำนวน 3 เพลง ได้แก่ 1. สาวเข็นฝ้าย 2. สาวนครพนม 3. สวรรค์เมืองลาว แถมยังเป็นนักร้องคนแรกที่ได้รับอนุญาตให้ถ่าย มิวสิกวิดีโอในประเทศลาว ในสถานที่สำคัญต่าง ๆ เช่น วังเวียง, เวียงจันทน์, หลวงพระบาง  

## การศึกษา
**ชั้นประถม :** โรงเรียนบ้านหนองบัวแพ จ.สกลนคร

**ชั้นมัธยมศึกษาตอนต้น :** โรงเรียนสว่างแดนดิน จ.สกลนคร

**ชั้นมัธยมศึกษาตอนปลาย :** การศึกษานอกโรงเรียนสว่างแดนดิน จ.สกลนคร

**มหาวิทยาลัยศรีปทุม บางเขน :** คณะนิเทศศาสตร์ เอกการประชาสัมพันธ์

## อัลบั้มเพลง

## อัลบั้มพิเศษ

## รางวัลเกียรติยศ
* ปี 2013 ได้รับรางวัลนักร้องลูกทุ่งหญิงยอดเยี่ยม สยามดารา สตาร์ส อวอร์ดส์ 
* ปี 2014 รับรางวัลเชิดชูเกียรติศิลปินผู้มีผลงานดีเด่นทางด้านวัฒนธรรมในงาน วันสถาปนาคณะวัฒนธรรมศาสตร์มหาวิทยาลัยมหาสารคาม วันอังคารที่ 28 มกราคม 2014

## เพลงฮิต
* เสียงจากสาวลาว
* มุมเหงาสาวอกหัก
* ชวนบ่าวเที่ยวบ้าน
* สาวเข็นฝ้าย 
* ฟ้าร้องโหย่นๆ
* สวรรค์เมืองลาว

## อ้างอิง
https://m.facebook.com/Jew.amonrat.nok.pronpana/

https://www.facebook.com/jew.amonrat

https://www.youtube.com/user/skpentertainment1

http://www.isangate.com/entertain/jiew_amornrat.html 

หมวดหมู่:นักร้องลูกทุ่งหญิงชาวไทย
หมวดหมู่:บุคคลจากอำเภอสว่างแดนดิน
เงาเสน่หา

**เงาเสน่หา** เป็นละครโทรทัศน์ไทย แนวโรแมนติก-ดราม่า - สะเทือนขวัญ จากบทประพันธ์ของ องอาจ สิงห์ลำพอง, อาณาจินต์ บทโทรทัศน์ องอาจ สิงห์ลำพอง, ศิกานต์ กำกับการแสดงโดย องอาจ สิงห์ลำพอง นำแสดงโดย สราวุธ มาตรทอง, ปริศนา กัมพูสิริ,กวิยณัฎฐ์ แฮร์มันน์ และนักแสดงชั้นนำอีกมากมาย เริ่มออกอากาศตอนแรกวันที่ 13 มีนาคม พ.ศ. 2560–30 พฤษภาคม พ.ศ. 2560 ทุกวันจันทร์ - อังคาร เวลา 20.35 น.และตั้งแต่วันที่ 20 มีนาคม พ.ศ. 2560 ทุกวันจันทร์ - อังคาร เวลา 09.45 / 20.05 ต่อจากละครเรื่อง ระบำไฟ ทางสถานีโทรทัศน์ช่อง 8

## เรื่องย่อ
ความรักที่เกิดขึ้นที่ประเทศเกาหลีใต้ ระหว่าง “นิสา” ไกด์สาวกับ “พงศธร” ผู้จัดการสายการบินรอยัลแอร์ไลน์นั้นเป็นเหมือนพรหมลิขิตที่ทำให้ทั้งคู่ได้มาเจอกัน พงศธรบอกกับนิสาว่าเขารักทุกสิ่งที่เป็นเธอ และขอร้องว่าอย่าเปลี่ยนไป นิสายอมเชื่อและวาดฝันถึงตอนจบที่มีความสุขสวยงาม แต่พงศธรทรยศความเชื่อใจของนิสาด้วยการกำจัดเธอทิ้งแล้วเลือกแต่งงานกับ “วิริยา” ลูกสาวเจ้าของสายการบินเพราะความทะยานอยากของตัวเอง นิสาจึงตัดสินใจทิ้งตัวตนเดิมหลบซ่อนตัวเองไว้ในเงา…และรอวันกลับมาเพื่อทวงทุกทางอย่างคืน

## นักแสดง

## เพลงประกอบละคร
* เพลง **เงา** - ขับร้องโดย  First เกณิกา & MaDear
* เพลง **สายลม** - ขับร้องโดย พัชริดา วัฒนา

## ข้อมูลการออกอากาศ

## การตอบรับ
### คำวิจารณ์

### เรตติ้ง
การตอบรับจองละครเรื่องนี้ทั้งหมด 20 ตอนที่ได้ออกอากาศไป (เมื่อวันที่ 13 มีนาคม พ.ศ. 2560 - 30 พฤษภาคม พ.ศ. 2560)  Nielsen ได้วัดค่าเฉลี่ยเรตติ้งละครจากผู้ชมทั่วประเทศไทยตั้งแต่ตอนที่ 1-20 อยู่ที่ **0.88**

## แหล่งข้อมูลอื่น
* 
* เรื่องย่อ เงาเสน่หา : Manager Online 
* เรื่องย่อเงาเสน่หา

## อ้างอิง

* ขบวนละครใหม่ช่อง 8 | ระบำไฟ / เงาเสน่หา / บ่วงรักสลักแค้น / กระถินริมรั้ว : pantip.com 

## ลำดับรายการโทรทัศน์

หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2560
หมวดหมู่:ละครโทรทัศน์ช่อง 8
หมวดหมู่:ละครโทรทัศน์โดยอาร์เอส
หมวดหมู่:ละครโทรทัศน์ที่กำกับโดย องอาจ สิงห์ลำพอง
ม็อบ (แก้ความกำกวม)

**ม็อบ** (Mob) อาจหมายถึง

## กิจกรรมทางสังคม
* ฝูงชนวุ่นวาย (ม็อบ) การรวมตัวกันของผู้คนอย่างไร้ระเบียบ
* แฟลชม็อบ การรวมตัวของกลุ่มคนในสถานที่หนึ่งอย่างฉับพลัน

## วิดีโอเกม เกมคอมพิวเตอร์
* ม็อบ (วิดีโอเกม) ตัวละครที่ผู้เล่นไม่ได้ควบคุม (NPC) ที่ถูกควบคุมโดยคอมพิวเตอร์

## วิทยาศาสตร์
* ป่องรับกลิ่นหลัก (main olfactory bulb ตัวย่อ MOB) เป็นโครงสร้างทางประสาทแบบเป็นชั้น ๆ ที่สมองส่วนหน้าของสัตว์มีกระดูกสันหลัง (โดยในมนุษย์จะอยู่ที่ด้านหน้าส่วนล่าง) ซึ่งมีบทบาทในการได้กลิ่น

## อัลบั้มเพลง
* ม็อบรูลส์ สตูดิโออัลบั้มที่ 10 ของวงเฮฟวีเมทัลของอังกฤษ
ทรายย้อมสี

**ทรายย้อมสี** เป็นละครโทรทัศน์แนวดราม่า จากบทประพันธ์ของ กฤษณา อโศกสิน โดยนำมาสร้างเป็นละครโทรทัศน์มาแล้ว 2 ครั้ง 

ครั้งแรกเมื่อปี พ.ศ. 2541 โดย บริษัท ทีวีซีน จำกัด บทโทรทัศน์ เพชร กำกับการแสดงโดย ยุทธนา ลอพันธุ์ไพบูลย์ นำแสดงโดย ปรียานุช ปานประดับ, ชัยวัฒน์ ฮิลเดอบรานด์, พรชิตา ณ สงขลา, สันติสุข พรหมศิริ ออกอากาศทุกพุธ-วันพฤหัสบดี เวลา 20.20 - 22.20 น. ทางช่อง 3

ครั้งที่ 2 ในปี พ.ศ. 2560 สร้างโดย อาร์เอส บทโทรทัศน์โดย วาทินีย์ กำกับการแสดงโดย บรรเจิด พุทธโศภิษฐ์ นำแสดงโดย นิดา พัชรวีระพงษ์, เกริกพล มัสยวาณิช, อภิวิชญ์ จักษ์ตรีมงคล ออกอากาศทุกวันจันทร์-อังคาร เวลา 20:30 - 22:00 น. ทางช่อง 8  เริ่มตอนแรกวันจันทร์ที่ 5 มิถุนายน พ.ศ. 2560−8 สิงหาคม พ.ศ. 2560 และตั้งแต่วันที่ 3 กรกฎาคม พ.ศ. 2560 ออกอากาศทุกวันจันทร์-อังคาร เวลา 20:30 - 21:45 น. ทางช่อง 8

## รายชื่อนักแสดงในครั้งต่าง ๆ

## ข้อมูลการออกอากาศ

## การตอบรับ
### คำวิจารณ์

### เรตติ้ง
การตอบรับของละครเรื่องนี้ทั้งหมด 20 ตอนที่ได้ออกอากาศไป (เมื่อวันที่ 5 มิถุนายน พ.ศ. 2560 - 8 สิงหาคม พ.ศ. 2560)  Nielsen ได้วัดค่าเฉลี่ยเรตติ้งละครจากผู้ชมทั่วประเทศไทยตั้งแต่ตอนที่ 1-20 อยู่ที่ **0.88**

## อ้างอิง

## แหล่งข้อมูลอื่น
* 

## ลำดับรายการโทรทัศน์

หมวดหมู่:ละครโทรทัศน์ไทยในปี พ.ศ. 2541
หมวดหมู่:ละครโทรทัศน์ช่อง 3
หมวดหมู่:ละครโทรทัศน์โดยทีวีซีน
หมวดหมู่:ละครโทรทัศน์ที่กำกับโดย ยุทธนา ลอพันธุ์ไพบูลย์
หมวดหมู่:ละครโทรทัศน์ไทยในปี พ.ศ. 2560
หมวดหมู่:ละครโทรทัศน์ช่อง 8
หมวดหมู่:ละครโทรทัศน์โดยอาร์เอส
รุ่งนภา แสงศิลป์

**รุ่งนภา แสงศิลป์** หรือ **กิ๊ก** (เกิด 29 สิงหาคม พ.ศ. 2535) ศิลปินนักร้องชาวไทย เป็นนักร้องลูกทุ่ง, หมอลำ มีผลงานที่มีชื่อเสียงคือเพลง **สาวเลยยังรอ**

## ประวัติ
**กิ๊ก (รุ่งนภา เพ็งดี** หรือ **รุ่งนภา แสงศิลป์)** เป็นสาวงามหมอลำแต่กำเนิด มีภูมิลำเนาอยู่ที่ ต.คำน้ำแซบ อ.วารินชำราบ จ.อุบลราชธานี จบการศึกษาสาขาวิชารัฐประศาสนศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏอุบลราชธานี และปัจจุบัน กิ๊ก รุ่งนภา ก็เป็นศิลปินในสังกัดท็อปไลน์ไดมอนด์เต็มตัว กิ๊ก รุ่งนภา โด่งดังจากการร้องเพลงหมอลำในจังหวัดทั่วภาคอีสาน ด้วยลีลาร้องเพลงช้าที่กินใจ เพลงเร็วที่สนุกสนาน บวกกับเครื่องแต่งกายเน้นความสวยเซ็กซี่ โชว์สรีระของสาวหุ่นเพรียวบาง แต่มีเชปสวยได้ใจ ก็ทำให้กิ๊ก รุ่งนภา เข้ามาครองใจคนหมอลำได้ไม่ยาก โดยมีเพลงดัง ๆ เช่น สาวเลยยังรอ, ลำกลอนสามช่า, รุ่งนภา วอนแฟน, ฉันไม่ใช่เซเว่น, ชมรมคนผัวเผลอ เป็นต้ นอกเหนือจากงานร้องเพลงเดี่ยวแล้ว 

**กิ๊ก รุ่งนภา** ยังมีงานร้องเพลงคู่ด้วย อาทิ คู่กับ วุธ ศราวุธ เสียงกังวาล, วิเชียร ไชยเลิศ, เด่นชัย วงศ์สามารถ และล่าสุดกับการจับคู่กันกับ สดนำชัย อินธิวงศ์ หนุ่มตี๋หน้าตาดี ที่มีเสียงลูกคอไพเราะเข้ากันกับ กิ๊ก รุ่งนภา จนทำให้หลายคนถามหา กิ๊ก รุ่งนภา และ สดนำชัย อยู่เสมอ

## ผลงาน

#### ผลงานค่าย : ท็อปไลน์ ไดมอนด์

* สาวเลยยังรอ
* ลำกลอนสามช่า
* รุ่งนภา วอนแฟน
*นักรบนิรนาม
* ฉันไม่ใช่เซเว่น
* ชมรมคนผัวเผลอ
*ทวงผัวคืน
*กุลสตรีหนีเที่ยว
*ตัดบัวเหลือใย ตัดใจเหลือเจ็บ
*บ่ฮักกะส่าง - กิ๊ก รุ่งนภา ร้องคู่ สด นำชัย
*เคยฮัก

#### ผลงานเดี่ยว (นักร้องอิสระ)

* ซางว่า (เวอร์ชันช้า)
* ซางว่า (เวอร์ชันเร็ว)
* หน่าลา
* อย่าว่าเถาะ
* รั้ง
* ของฮัก
* บ่มืนตาติ

## แหล่งข้อมูลอื่น

# เฟสบุ๊ค : กิ๊ก รุ่งนภา
# กิ๊ก รุ่งนภา ลำซิ่งศัลยกรรมฮอตสะท้านวงการศิลปินอีสาน
# “ซางว่า” ทะลุ 100 ล้านวิว กิ๊ก รุ่งนภา หมอลำซิ่งเสียงดี หุ่นดี ยกเป็นไอดอล คนงามจากเมืองอุบล

## อ้างอิง

หมวดหมู่:นักดนตรีหมอลำ
ไทยลีก (แก้ความกำกวม)

**ไทยลีก** อาจหมายถึง
* ไทยลีก (บริษัท) บริษัทบริหารการจัดการแข่งขันฟุตบอลลีกอาชีพ
* ไทยลีก การแข่งขันฟุตบอลลีกอาชีพ ระดับสูงสุดของไทย
* ไทยลีก 2 การแข่งขันฟุตบอลลีกอาชีพ ระดับที่ 2 ของไทย
* ไทยลีก 3 การแข่งขันฟุตบอลลีกอาชีพ ระดับที่ 3 ของไทย
* ไทยแลนด์ เซมิโปรลีก การแข่งขันฟุตบอลลีกกึ่งอาชีพ ระดับที่ 4 ของไทย
* ไทยแลนด์ อเมเจอร์ลีก การแข่งขันฟุตบอลสมัครเล่น ระดับที่ 5 ของไทย
* ไทยลีก 4 อดีตการแข่งขันฟุตบอลลีกกึ่งอาชีพ ระดับที่ 4 ของไทย
แฟร์รารี F40

**แฟร์รารี F40** () เป็น รถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง  ผลิตโดยบริษัทรถยนต์สัญชาติอิตาลี แฟร์รารี ระหว่างปี 1987 - 1992 และโฉมรถแข่ง แอลเอ็ม ( LM ) และจีทีอี ( GTE )  ตั้งแต่ปี 1994 จนถึง 1996 F40 ออกแบบโดยบริษัทพินินฟารินา เป็นรุ่นที่พัฒนาต่อจาก 288 จีทีโอ คำว่า "40" มาจากการเฉลิมฉลองครบ 40 ปีบริษัทแฟร์รารี และนับเป็นแฟร์รารีรุ่นสุดท้ายที่ผู้ก่อตั้งบริษัท นายเอ็นโซ แฟร์รารี ได้ร่วมพัฒนา ก่อนที่เขาจะเสียชีวิตในอีกหนึ่งปีถัดมา F40 ในขณะนั้นนับเป็นรถที่เร็วที่สุดของแฟร์รารี มีอัตรากำลังดีที่สุด และมีราคาจำหน่ายสูงที่สุด

ในช่วงแรกบริษัทได้วางแผนที่จะผลิตเพียง 400 คัน และจะจำหน่ายในราคาประมาณ 400,000 ดอลลาร์สหรัฐ (หรือราว 830,000 ดอลลาร์สหรัฐในปัจจุบัน) แต่ก็มีลูกค้าบางรายยอมเสียเงินมากกว่า 1.6 ล้านดอลลาร์สหรัฐ เพื่อจะซื้อ F40 ในปี 1999 สุดท้ายบริษัทก็ได้ผลิตเพิ่ม จนในที่สุดมี F40 ทั้งหมด 1,311 คัน ทำให้เป็นรถรุ่นที่แพงที่สุดของแฟร์รารีที่ผลิตมากที่สุดอีกด้วย

F40 มีกำลัง 478 แรงม้า (352 kW; 471 hp) ที่ 7000 รอบ/วินาที สามารถทำอัตราเร่ง 0-100 กม./ชม. ได้ที่ 4.7 วินาที และความเร็วสูงสุดที่ 321 กม./ชม. (199 ไมล์/ชม.)

## อ้างอิง

หมวดหมู่:รถสปอร์ต
F40
จักรพันธ์ ตัณฑะสุวรรณะ

**จักรพันธ์ ตัณฑะสุวรรณะ** (ชื่อเล่น:ก้อง) เป็นนักแสดงชายชาวไทย

## ประวัติ
**จักรพันธ์ ตัณฑะสุวรรณะ** เกิดเมื่อวันที่ 13 มิถุนายน พ.ศ. 2526 

## การศึกษา
* มัธยมศึกษา โรงเรียนเตรียมอุดมศึกษา
* นิเทศศาสตรบัณฑิต จุฬาลงกรณ์มหาวิทยาลัย
* ศิลปศาสตรมหาบัณฑิต จุฬาลงกรณ์มหาวิทยาลัย

## ผลงาน
### ละครโทรทัศน์

### ละครซีรีส์

### ซิทคอม

### ละครเวที
* ก๊วนคานทอง Love Game the Musical
* มนต์ดำคอมเพล็กซ์

### พิธีกร
* (จุก)จิกหน้าจอ ON LINE TV
* เม้นต์เม้าท์สายเผือก
* ทอมก้อง ร้องทุกข์

## อ้างอิง

## แหล่งข้อมูลอื่น
* 
* 

หมวดหมู่:บุคคลที่ยังมีชีวิตอยู่
หมวดหมู่:บุคคลจากกรุงเทพมหานคร
หมวดหมู่:บุคคลจากคณะนิเทศศาสตร์ จุฬาลงกรณ์มหาวิทยาลัย
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:นักแสดงไทยที่มีความหลากหลายทางเพศ
หมวดหมู่:นักแสดงชายชาวไทย
กุสตาฟ ยานี

วิเตซ **กุสตาฟ ยานี** () เป็นผู้บัญชาการฮังการีในช่วงสงครามโลกครั้งที่สอง เขาได้บังคับบัญชากองทัพฮังการีที่สองในยุทธการที่สตาลินกราดต่อมาเขาถูกตัตสินว่ามีความผิดในข้อหาก่ออาชญากรรมสงครามและประหารชีวิต

## หมายเหตุ

หมวดหมู่:ทหารชาวฮังการี
หมวดหมู่:ทหารชาวออสเตรีย-ฮังการีในสงครามโลกครั้งที่หนึ่ง
หมวดหมู่:ทหารในสงครามโลกครั้งที่สอง
หมวดหมู่:ผู้นำการทหารในสงครามโลกครั้งที่สอง
หมวดหมู่:พลเอกอาวุโส
หมวดหมู่:นายพลชาวฮังการี
หมวดหมู่:นายพลในสงครามโลกครั้งที่สอง
หมวดหมู่:อาชญากรสงครามชาวฮังการี
วอลเลย์บอลลีกอา

**วอลเลย์บอลลีกอา** () เป็นการแข่งขันวอลเลย์บอลลีกอาชีพระดับสูงสุดของประเทศฝรั่งเศส ก่อตั้งขึ้นในปี ค.ศ. 1937 ซึ่งปัจจุบันมีทีมเข้าแข่งขันทั้งหมด 12 ทีม และมีการแข่งขันแบบพบกันหมดในระบบเหย้าและเยือน

เมื่อจบฤดูกาลทีมอันดับสุดท้ายของตารางจะตกชั้นลงในเล่นในลีกเบ และทีมจากลีกเบจะเลื่อนชั้นขึ้นมา โดยสองทีมอันดับแรกจะผ่านเข้าไปเล่นในซีอีวีแชมเปียนส์ลีก ในขณะที่ทีมอันดับ 3 และ4 จะเข้าไปเล่นในซีอีวีแชลเลนจ์คัพ ส่วนอันดับ 5 จะมีสิทธิเข้าไปเล่นในซีอีวีคัพ

ทีมที่ชนะมากที่สุดคือ อาแอ็สกาน, แอร์เซฟร็องส์ และ ปารีสอูว์เซ โดยเป็นแชมป์ทั้งหมด 9 สมัย

## ทำเนียบผู้ชนะเลิศ

* 1938 อามีกาเลปารีส
* 1939 เวเบเซเดอฟร็องส์
* 1940 *ไม่ได้จัดขึ้นเนื่องจาก[[ยุทธการที่ฝรั่งเศส]]*
* 1941 เปอูว์เซ
* 1942 แอร์เซฟร็องส์
* 1942 อาแอ็สกาน
* 1943 เปอูว์เซ
* 1944 *ไม่มีการแข่งขัน*
* 1945 สตาดฟร็องแซ
* 1946 แอร์เซฟร็องส์
* 1947 มงเปอลีเยอูว์เซ
* 1948 แอร์เซฟร็องส์
* 1949 มงเปอลีเยอูว์เซ
* 1950 มงเปอลีเยอูว์เซ
* 1951 มงเปอลีเยอูว์เซ
* 1952 สตาดฟร็องแซ
* 1953 สตาดฟร็องแซ
* 1954 เซโอบีย็องกูร์
* 1955 บีย็องกูร์
* 1956 บีย็องกูร์

* 1957 สตาดฟร็องแซ
* 1958 สตาดฟร็องแซ
* 1959 เบแอนเซอีอาลเฌ
* 1960 สตาดฟร็องแซ
* 1961 สตาดฟร็องแซ
* 1962 เปอูว์เซ
* 1963 เปอูว์เซ
* 1964 แอร์เซฟร็องส์
* 1965 อานีแยร์
* 1966 อานีแยร์
* 1967 เปอูว์เซ
* 1968 เปอูว์เซ
* 1969 แอร์เซฟร็องส์
* 1970 แอร์เซฟร็องส์
* 1971 แอร์เซฟร็องส์
* 1972 มงเปอลีเย
* 1973 มงเปอลีเย
* 1974 สตาดฟร็องแซ
* 1975 มงเปอลีเย
* 1976 เซเฌอาแซ็งมอร์

* 1977 แอร์เซฟร็องส์
* 1978 แอร์เซฟร็องส์
* 1979 อานีแยร์
* 1980 อานีแยร์
* 1981 อาแอ็สกาน
* 1982 อาแอ็สกาน
* 1983 อาแอ็สกาน
* 1984 อานีแยร์
* 1985 อาแอ็สเกรอนอบล์
* 1986 อาแอ็สกาน
* 1987 เฟร์ฌูส
* 1988 เฟร์ฌูส
* 1989 เฟร์ฌูส
* 1990 อาแอ็สกาน
* 1991 อาแอ็สกาน
* 1992 เฟร์ฌูส
* 1993 เปแอ็สเฌ–อานีแยร์
* 1994 อาแอ็สกาน
* 1995 อาแอ็สกาน
* 1996 เปอูว์เซ

* 1997 เปอูว์เซ
* 1998 เปอูว์เซ
* 1999 สตาดปัวตีเย
* 2000 ปารีสวอลเลย์
* 2001 ปารีสวอลเลย์
* 2002 ปารีสวอลเลย์
* 2003 ปารีสวอลเลย์
* 2004 ตูร์เวเบ
* 2005 อาแอ็สกาน
* 2006 ปารีสวอลเลย์
* 2007 ปารีสวอลเลย์
* 2008 ปารีสวอลเลย์
* 2009 ปารีสวอลเลย์
* 2010 ตูร์เวเบ
* 2011 สตาดปัวตีเย
* 2012 ตูร์เวเบ
* 2013 ตูร์เวเบ
* 2014 ตูร์เวเบ
* 2015 ตูร์เวเบ
* 2016 ปารีสวอลเลย์

* 2017 โชมงวอลเลย์บอล 52
* 2018 ตูร์เวเบ
* 2019 ตูร์เวเบ
* 2020 *ยกเลิกเนื่องจาก[[การระบาดทั่วของไวรัสโคโรนา พ.ศ. 2562–2563|การระบาดทั่วของโควิด-19]]*
* 2021 อาแอ็สกาน
* 2022 มงเปอลีเย อัชแอ็สเซ เวเบ
* 2023 ตูร์เวเบ
* 2024 แซ็ง-นาแซร์ เวเบอา

## จำนวนครั้งที่ชนะ

## ดูเพิ่ม
* วอลเลย์บอลหญิงลีกอา

## แหล่งข้อมูลอื่น
* Official website 

หมวดหมู่:วอลเลย์บอลในประเทศฝรั่งเศส
ฝรั่งเศส
กองทัพเรือโซเวียต

**กองทัพเรือโซเวียต** (, **VMF**) เป็นหน่วยงานที่รับผิดชอบต่อการปฏิบัติการทางทหารในทะเลของกองทัพโซเวียต มักจะเรียกกันว่า **กองเรือแดง** กองทัพเรือโซเวียตนั้นส่วนใหญ่ของการวางแผนทางยุทธศาสตร์ของสหภาพโซเวียตในกรณีที่เกิดความขัดแย้งกับมหาอำนาจฝ่ายตรงข้ามอย่างสหรัฐอเมริกาในช่วงสงครามเย็นระหว่างสองประเทศ อิทธิพลของกองทัพเรือโซเวียตมีบทบาทอย่างมากในเหตุการณ์ที่เกี่ยวข้องกับสงครามเย็น(ค.ศ. 1945 - ค.ศ. 1991) ในขณะที่ความขัดแย้งส่วนใหญ่ที่มีศูนย์กลางอยู่ที่ฝ่ายพันธมิตรภายใต้การนำโดยอเมริกันในยุโรปตะวันตกหรือประเมินอำนาจเพื่อรักษาขอบเขตของอิทธิพลในยุโรปตะวันออก

โครงสร้างของกองทัพเรือโซเวียตได้แบ่งออกเป็นสี่กองเรือใหญ่ประกอบด้วยกองเรือเหนือ, กองเรือแปซิฟิก, กองเรือทะเลดำ และกองเรือบอลติก ซึ่งอยู่ภายใต้กองบัญชาการแยกต่างหากคือฐานทัพเรือเลนินกราด นอกจากนี้ กองทัพเรือโซเวียตได้มีกองเรือขนาดเล็ก ได้แก่ กองเรือเล็กแคสเปียน ซึ่งปฏิบัติการอยู่ในทะเลแคสเปียน และตามด้วยกองเรือขนาดใหญ่คือ กองเรือที่ 5 ในตะวันออกกลาง กองทัพเรือโซเวียตได้รวมถึงกองบินนาวี กองนาวิกโยธิน และกองกำลังปืนใหญ่ป้องกันชายฝั่ง

ภายหลังจากการล่มสลายของสหภาพโซเวียตในปี ค.ศ. 1991 สหพันธรัฐรัสเซียได้สืบทอดส่วนที่ใหญ่ที่สุดของกองทัพเรือโซเวียต และเปลี่ยนให้กลายเป็นกองทัพเรือรัสเซีย โดยมีส่วนขนาดเล็กที่กลายเป็นพื้นฐานของกองทัพเรือของรัฐใหม่ที่เป็นอิสระจากอดีตโซเวียต

## อ้างอิง

## แหล่งข้อมูลอื่น
* Russian Navy
* Globalsecurity.org page on the Soviet Navy.
* Admiral Gorshkov and the Soviet Navy 
* Soviet Submarines
* Red Fleet
* Flags & Streamers 
* Warship Listing
* Russian Navy Weapons 
* All Soviet Warships – Complete Ship List (English)
* All Soviet Submarines – Complete Ship List (English)
* Understanding Soviet naval developments (English)


หมวดหมู่:กองทัพสหภาพโซเวียต
ซ
โซเวียต
ลาซาเร ปอนติเชลลี

**ลาซาเร ปอนติเชลลี** (, ชื่อเกิด:) เป็นทหารผ่านศึกฝรั่งเศสและอิตาลีคนสุดท้ายในสงครามโลกครั้งที่หนึ่ง และเป็นทหาร Poilu ในสนามเพลาะคนสุดท้ายจนเสียชีวิต

ปอนติเชลลี เกิดที่อิตาลี ต่อมาเมืออายุ 16 ปีเขาไปเที่ยวฝรั่งเศสและถูกเรียกตัวให้เข้าร่วมกองทัพฝรั่งเศสเมื่อสงครามเกิดขึ่นในปี 1914 ต่อมาได้แปรพักตรไปเข้าร่วมกับกองทัพอิตาลีจนสงครามสิ้นสุด

สำหรับปอนติเชลลีแล้วการมีชีวิตรอดไม่ได้ถือว่าเป็นการประสอบความสำเร็จแต่อย่างใด และปอนติเชลลี่ก็ได้ให้สัมภาษณ์กับรอยเตอร์ในปีที่แล้วว่า "ไม่เคยรู้มาก่อนว่ามาถึงจุดนี้ได้อย่างไร" เขาได้กล่าวอยู่เสมอว่าเกียรติประวัตินั้นตกอยู่กับทหารฝรั่งเศสกว่า 1.3 ล้านคนที่ได้เสียชีวิตระหว่างสงคราม

เมื่อฌากส์ ชีรักเป็นประธานาธิบดีฝรั่งเศส เขาได้สาบานว่าจะแสดงความเคารพต่อทหารผ่านศึกคนสุดท้ายโดยให้มีงานศพอย่างสมเกียรติ แต่ปอนติเชลลี่กลับต่อต้านแนวความคิดของชีรัก โดยกล่าวว่ามันจะเป็นการลบหลู่ทหารคนอื่น ๆ ที่ได้เสียชีวิตไปแล้ว โดยไม่มีพิธีหรืองานศพใด ๆ

## หมายเหตุ

## อ้างอิง

หมวดหมู่:ทหารชาวฝรั่งเศส
หมวดหมู่:ทหารชาวอิตาลี
หมวดหมู่:ทหารชาวฝรั่งเศสในสงครามโลกครั้งที่หนึ่ง
หมวดหมู่:ทหารชาวอิตาลีในสงครามโลกครั้งที่หนึ่ง
หมวดหมู่:บุคคลจากแคว้นเอมีเลีย-โรมัญญา
จักรพรรดิเซเน

**จักรพรรดิเซเน** (; ค.ศ. 444 – 27 กุมภาพันธ์ ค.ศ. 484) เป็นจักรพรรดิญี่ปุ่นองค์ที่ 22 ตามลำดับการสืบราชบัลลังก์แบบดั้งเดิม

แม้ว่าไม่สามารถระบุวันที่แน่นอนเกี่ยวกับพระชนม์ชีพหรือรัชสมัยของจักรพรรดิพระองค์นี้ได้ แต่โดยทั่วไปถือว่าพระองค์ครองราชย์ระหว่าง ค.ศ. 480 ถึง 484

## เรื่องราวตามตำนาน
รายงานจาก*[[โคจิกิ]]*และ*[[นิฮงโชกิ]]* พระองค์เป็นพระราชโอรสในจักรพรรดิยูเรียกุกับคัตสึรางิ โนะ คาราฮิเมะ พระมเหสี พระกนิษฐภคินีของพระองค์มีพระนามว่า เจ้าหญิงทากูฮาตาฮิเมะ พระนามตอนพระราชสมภพคือ ชิรากะ () กล่าวกันว่าพระเกศาของพระองค์เป็นสีขาวมาตั้งแต่เสด็จพระราชสมภพ หลังพระราชบิดาสวรรคต เซเนชนะการต่อสู้กับเจ้าชายโฮชิกาวะ พระเชษฐาต่างพระราชมารดา เพื่อขึ้นสืบราชบัลลังก์ต่อจากพระราชบิดา

จักรพรรดิเซเนไม่มีพระราชโอรสธิดา อย่างไรก็ตาม ได้มีการค้นพบพระราชนัดดาสองพระองค์ของจักรพรรดิริจู จักรพรรดิองค์ที่ 17—ภายหลังขึ้นครองราชย์เป็นเจ้าชายโวเกะและเจ้าชายโอเกะ เซเนทรงรับเลี้ยงทั้งสองเป็นรัชทายาท

## อ้างอิง

## ข้อมูล
* Aston, William George. (1896).  ''Nihongi: Chronicles of Japan from the Earliest Times to A.D. 697.'' London: Kegan Paul, Trench, Trubner.  
* Brown, Delmer M. and Ichirō Ishida, eds. (1979).  ''Gukanshō: The Future and the Past.'' Berkeley: University of California Press. ;  
* Nippon Gakujutsu Shinkokai (1969). *The Manyōshū: The Nippon Gakujutsu Shinkokai Translation of One Thousand Poems.* New York: Columbia University Press. 
* Ponsonby-Fane, Richard Arthur Brabazon. (1959).  ''The Imperial House of Japan.'' Kyoto: Ponsonby Memorial Society. 
* Titsingh, Isaac. (1834). *[[Nihon Ōdai Ichiran]]*; ou,  ''Annales des empereurs du Japon.''  Paris: Royal Asiatic Society, Oriental Translation Fund of Great Britain and Ireland.  
* Varley, H. Paul. (1980).  ''Jinnō Shōtōki: A Chronicle of Gods and Sovereigns.'' New York: Columbia University Press. ;  

## แหล่งข้อมูลอื่น
*Nihon Shoki Online English Translations. Scroll 15 – Emperors Seinei, Kenzo, and Ninken 

เซเน
หมวดหมู่:บุคคลที่เกิดในคริสต์ศตวรรษที่ 5
หมวดหมู่:บุคคลที่มีภาวะผิวเผือก
หมวดหมู่:บุคคลในยุคโคะฟุง
จักรพรรดิเค็นโซ

**จักรพรรดิเค็นโซ** (; ค.ศ. 450 – 2 มิถุนายน ค.ศ. 487) เป็นจักรพรรดิญี่ปุ่นในตำนานองค์ที่ 23 ตามลำดับการสืบทอดแบบดั้งเดิม

แม้ว่าไม่สามารถระบุวันที่แน่นอนเกี่ยวกับพระชนม์ชีพหรือรัชสมัยของจักรพรรดิพระองค์นี้ได้ แต่โดยทั่วไปถือว่าพระองค์ครองราชย์ตั้งแต่วันที่ 1 กุมภาพันธ์ ค.ศ. 485 ถึงวันที่ 2 มิถุนายน ค.ศ. 487

## เรื่องราวตามตำนาน
กล่าวกันว่าเจ้าชายโวเกะ (, ภายหลังเป็นจักรพรรดิเค็นโซ) เป็นพระราชนัดดาในจักรพรรดิริจู และพระราชโอรสในอิจิโนเบะ-โนะ โอชิวะ ตอนที่จักรพรรดิยูเรียกุยิงธนูสังหารพระบิดาขณะทำการล่าสัตว์ พระองค์ยังทรงพระเยาว์อยู่ และนั่นทำให้เจ้าชายโวเกะและเจ้าชายโอเกะ พระเชษฐา หนีเอาชีวิตรอด ฮาริมะ โนะ คูนิ ฟูโดกิรายงานว่าทั้งสองหลบภัยที่อากาชิในแคว้นฮาริมะ ทั้งสองใช้ชีวิตอย่างหลบซ่อนโดยไม่ให้ใครรู้ ประวัติศาสตร์ในสมัยนั้นอธิบายว่าพี่น้องทั้งสองพยายามกลมกลืนเข้ากับชุมชนชนบทแห่งนี้โดยแสร้งทำเป็นคนเลี้ยงสัตว์ทั่วไป

เมื่อเซเนสวรรคต พระองค์ไม่มีรัชทายาทองค์ใหนอกจากดจเาชายโอเกะและเจ้าชายโวเกะที่พระราชบิดาถูกยูเรียกุปลงพระชนม์ ณ จุดนี้ โวเกะต้องการให้พระเชษฐาขึ้นเป็นจักรพรรดิ แต่โอเกะปฏิเสธ ทั้งสองตกลงกันไม่ได้ บรรดาผู้ยิ่งใหญ่ในราชสำนัก (great men of the court) ยืนกรานว่าพี่น้องคนใดคนหนึ่งต้องรับราชบัลลังก์ แต่ท้ายที่สุด โวเกะพิสูจน์ให้เห็นว่าพระองค์แน่วแน่กว่า จึงตกลงยอมรับราชบัลลังก์ และเค็นโซก็ได้รับการประกาศให้เป็นจักรพรรดิพระองค์ใหม่ ซึ่งทำให้ราษฎรที่ต้องเผชิญกับช่วงเวลาแห่งความไม่แน่นอนนี้รู้สึกโล่งใจ

## รัชสมัย
มีบันทึกว่าเมืองหลวงของพระองค์อยู่ที่ *ชิกัตสึ อาซูกะ โนะ ยัตสึริ โนะ มิยะ* () ในแคว้นยามาโตะ ที่ตั้งพระราชวังคาดว่าอยู่ในพื้นที่จังหวัดโอซากะหรือจังหวัดนาระในปัจจุบัน

เมอร์รีย์รายงานว่าเหตุการณ์สำคัญครั้งเดียวในรัชสมัยเค็นโซคือความเคารพต่อพระบิดาที่ถูกปลงพระชนม์ เค็นโซจึงจัดการให้นำร่างของพระบิดาไปฝังใหม่ในสุสานที่เหมาะสำหรับพระโอรสของจักรพรรดิและพระบิดาของจักรพรรดิอีกพระองค์หนึ่ง

หลังครองราชย์เพียง 3 ปี เค็นโซสวรรคตด้วยพระชนมพรรษา 37 พรรษา พระองค์ไม่มีรัชทายาท ทำให้พระเชษฐาขึ้นครองราชย์ต่อ

## พระมเหสีและพระราชโอรสธิดา
จักรพรรดินี (*[[โคกีว|โคโง]]*) : เจ้าหญิงนานิวะ-โนะ-โอโนะ (; สวรรคต ค.ศ. 489) พระราชธิดาในเจ้าชายโอกะ-โนะ-วากูโงะ (ยังเป็นพระราชนัดดาในเจ้าชายอิวากิและพระราชปนัดดาในจักรพรรดิยูเรียกุ)

## ดูเพิ่ม
* จักรพรรดิญี่ปุ่น
* รายพระนามจักรพรรดิญี่ปุ่น

## อ้างอิง

## ข้อมูล
* Aston, William George. (1896).  ''Nihongi: Chronicles of Japan from the Earliest Times to A.D. 697.'' London: Kegan Paul, Trench, Trubner.  
* Brown, Delmer M. and Ichirō Ishida, eds. (1979).  ''Gukanshō: The Future and the Past.'' Berkeley: University of California Press. ;  
* Murray, David. (1906).  ''Japan.'' New York: G.P. Putnam & Sons. 
* Ponsonby-Fane, Richard. (1959).  ''The Imperial House of Japan.'' Kyoto: Ponsonby Memorial Society. 
* Titsingh, Isaac. (1834).  ''Annales des empereurs du Japon'' (*[[Nihon Ōdai Ichiran]]*).  Paris: Royal Asiatic Society, Oriental Translation Fund of Great Britain and Ireland.  
* Varley, H. Paul. (1980). ''Jinnō Shōtōki: A Chronicle of Gods and Sovereigns.'' New York: Columbia University Press. ;  

เค็นโซ 
หมวดหมู่:บุคคลในยุคโคะฟุง
เงือกสาวตัวร้ายกับนายต้มตุ๋น

**เงือกสาวตัวร้ายกับนายต้มตุ๋น** (; ) เป็นละครโทรทัศน์เกาหลีใต้ในปี ค.ศ. 2016 ได้รับแรงบันดาลใจมาจาก *Eou Yadam* (어우야담) นิทานปรัมปราในอดีตคอลเลกชันแรกในราชวงศ์โชซ็อนของยู มง-อิน ซึ่งบอกเล่าเรื่องราวของชายคนหนึ่งที่ได้ช่วยนางเงือกจากการถูกจับเป็นเชลย ละครเล่าสลับไปมาระหว่างปี ค.ศ. 1599 และ ค.ศ. 2016 ซึ่งมีการกล่าวถึงไซเรนและปรากฏการณ์ดอพเพลแกงเกอร์ที่เกิดขึ้นกับชายคนนั้น

นำแสดงโดย ช็อน จี-ฮย็อน และ อี มิน-โฮ ออกอากาศครั้งแรกทางช่องเอสบีเอส ทุกวันพุธและวันพฤหัสบดีเวลา 22:00 น. เริ่มตอนแรกเมื่อวันที่ 16 พฤศจิกายน ค.ศ. 2016 เขียนโดยพัก จี-อึน (ผู้เขียน *[[ยัยตัวร้ายกับนายต่างดาว]]*) และกำกับโดยจิน ฮย็อก (ผู้กำกับ *[[อัจฉริยะหมอ 2 แผ่นดิน]]*) การถ่ายทำละครส่วนใหญ่อยู่ในโซลและจังหวัดชุงช็องเหนือ รวมถึงเกาะเชจู นอกจากนี้ ยังถ่ายทำในปาเลาและสเปน

## อ้างอิง

## แหล่งข้อมูลอื่น
* ''เงือกสาวตัวร้ายกับนายต้มตุ๋น'' ที่ฮันซินีมา
*

หมวดหมู่:ละครโทรทัศน์ช่องเอสบีเอส‎
หมวดหมู่:ละครโทรทัศน์เกาหลีใต้ที่เริ่มออกอากาศตั้งแต่ พ.ศ. 2559
ออสเตรเลียเน็กซ์ท็อปโมเดล ฤดูกาลที่ 8

**[[ออสเตรเลียส์เน็กซ์ท็อปโมเดล]] ฤดูกาลที่ 8** เป็นรายการเรียลลิตี้โชว์ค้นหาสุดยอดนางแบบของประเทศออสเตรเลีย ออกอากาศตอนแรกในวันที่ 9 กรกฎาคม พ.ศ. 2556 ทางสถานีโทรทัศน์ช่อง ฟ็อกซ์8 ในฤดูกาลนี้ได้มีการเปลี่ยนผู้ดำเนินรายการคนใหม่เป็น เจนนิเฟอร์ ฮอว์กินส์ ร่วมด้วย อเล็กซ์ เพอร์รี่, ชาร์ลอตต์ ดอว์สัน และ ดิดิเยร์ โคเฮน 

รางวัลสำหรับผู้ชนะในฤดูกาลนี้จะได้รับคือ สัญญาการเป็นนางแบบกับ ไอเอ็มจี ซิดนีย์ โมเดลลิ่งชื่อดังเป็นเวลา 1 ปี, เงินรางวัล 20,000 ดอลลาร์ออสเตรเลีย สนับสนุนโดย ผลิตภัณฑ์เทรเซมเม่, รถยนต์นิสสัน ดูอัลลิส, ทริปเดินทางไปยังกรุงปารีสเพื่อพบกับ ไอเอ็มจี ปารีส และได้ถ่ายแบบแฟชั่นลงในนิตยสารฮาร์เปอร์ บาซาร์ ออสเตรเลีย

ผู้ชนะในฤดูกาลนี้คือ เมลิสซ่า จูราโตวิทช์ อายุ 16 ปี จากเมืองเมลเบิร์น รัฐวิกทอเรีย

## ผู้เข้าแข่งขัน

### คณะกรรมการ
* เจนนิเฟอร์ ฮอว์กินส์ (ผู้ดำเนินรายการ)
* อเล็กซ์ เพอร์รี่
* ชาร์ลอตต์ ดอว์สัน
* ดิดิเยร์ โคเฮน

## ข้อมูลการออกอากาศ

## ผลการแข่งขัน
### ตารางการเรียกชื่อ

: ผู้เข้าแข่งขันที่ถูกคัดออก
: ผู้เข้าแข่งขันที่ถูกตัดสิทธิ์จากการแข่งขัน
: ผู้เข้าแข่งขันที่มีคะแนนเป็นสองอันดับสุดท้าย แต่ไม่ถูกคัดออก
: ผู้เข้าแข่งขันที่ชนะการแข่งขันประจำสัปดาห์
: ผู้ชนะการแข่งขัน

## อ้างอิง

## แหล่งข้อมูลอื่น
* Official website (archive at the Wayback Machine)

หมวดหมู่:รายการโทรทัศน์ที่ถ่ายทำในประเทศไทย
ไฮเกอ กาเมอร์ลิง โอนเนิส

**ไฮเกอ กาเมอร์ลิง โอนเนิส** (; 21 กันยายน ค.ศ. 1853 – 21 กุมภาพันธ์ ค.ศ. 1926) เป็นนักฟิสิกส์ชาวดัตช์ เกิดที่เมืองโกรนิงเงิน เป็นบุตรของฮาร์ม กาเมอร์ลิง โอนเนิส และอันนา แกร์ดีนา กูร์ส มีน้องชายและน้องสาวชื่อแม็นโซและแจ็นนีตามลำดับ ในปี ค.ศ. 1870 กาเมอร์ลิง โอนเนิสเข้าเรียนที่มหาวิทยาลัยโกรนิงเงินและเรียนกับโรแบร์ท บุนเซิน และกุสทัฟ เคียร์ชฮ็อฟที่มหาวิทยาลัยไฮเดิลแบร์คระหว่างปี ค.ศ. 1871–1873 ต่อมาเขาเรียนจบปริญญาโทและปริญญาเอกที่มหาวิทยาลัยโครนิงเงินและเป็นผู้ช่วยโยฮันเนิส โบสส์คา ผู้อำนวยการวิทยาลัยสารพัดช่างเดลฟท์ (ปัจจุบันคือมหาวิทยาลัยเทคโนโลยีเดลฟท์)

ระหว่างปี ค.ศ. 1882–1923 กาเมอร์ลิง โอนเนิสดำรงตำแหน่งศาสตราจารย์ด้านฟิสิกส์ทดลองที่มหาวิทยาลัยไลเดิน ต่อมาในปี ค.ศ. 1904 เขาก่อตั้งห้องปฏิบัติการด้านไครโอจีนิกส์และเชิญนักวิจัยหลายท่านมาร่วมงาน ในวันที่ 10 กรกฎาคม ค.ศ. 1908 กาเมอร์ลิง โอนเนิสประสบความสำเร็จในการสร้างฮีเลียมเหลวจากการศึกษาวัฏจักรแฮมป์สัน–ลินด์และปรากฏการณ์จูล–ทอมสัน เขาสามารถลดอุณหภูมิจนถึงจุดเดือดของฮีเลียม (−269 °ซ, 4.2 เคลวิน) และเมื่อลดความดันของฮีเลียมเหลว กาเมอร์ลิง โอนเนิสสามารถลดอุณหภูมิได้เกือบถึง 1.5 เคลวิน (-271.65 °ซ) ซึ่งเป็นอุณหภูมิที่ต่ำที่สุดในโลกในขณะนั้น ปัจจุบันอุปกรณ์ที่โอนเนิสใช้สร้างฮีเลียมเหลวเป็นครั้งแรกอยู่ที่พิพิธภัณฑ์บูร์ฮาเฟอที่เมืองไลเดิน

ต่อมาในวันที่ 8 เมษายน ค.ศ. 1911 กาเมอร์ลิง โอนเนิสพบว่าที่อุณหภูมิ 4.2 เคลวิน (-268.95 °ซ) ความต้านทานไฟฟ้าในสายปรอทในฮีเลียมเหลวมีค่าเป็นศูนย์ เขาจึงตระหนักว่าความต้านทานไฟฟ้าจะลดลงเมื่ออุณหภูมิต่ำลง และตีพิมพ์งานวิจัยหลายชิ้นโดยเรียกปรากฏการณ์นี้ว่า "สภาพนำยวดยิ่ง" (superconductivity) ในปี ค.ศ. 1913 กาเมอร์ลิง โอนเนิสได้รับรางวัลโนเบลสาขาฟิสิกส์จากการศึกษาคุณสมบัติของสารที่อุณหภูมิต่ำและการสร้างฮีเลียมเหลว

ด้านชีวิตส่วนตัว กาเมอร์ลิง โอนเนิสแต่งงานกับมารียา อาดรียานา วิลเฮลมีนา เอลีซาเบต ไบเลอเฟลด์ในปี ค.ศ. 1887 ทั้งคู่มีบุตรด้วยกัน 1 คน กาเมอร์ลิง โอนเนิสเสียชีวิตที่เมืองไลเดินในปี ค.ศ. 1926 ต่อมาชื่อเขาได้รับการนำไปตั้งเป็นชื่อแอ่งดวงจันทร์

## อ้างอิง

## แหล่งข้อมูลอื่น
* 
* 

หมวดหมู่:นักฟิสิกส์ชาวดัตช์
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวดัตช์ผู้ได้รับรางวัลโนเบล
หมวดหมู่:ศิษย์เก่าจากมหาวิทยาลัยไฮเดิลแบร์ค
หมวดหมู่:ศิษย์เก่าจากมหาวิทยาลัยโกรนิงเงิน
หมวดหมู่:บุคคลจากมหาวิทยาลัยไลเดิน
หมวดหมู่:บุคคลจากมหาวิทยาลัยเทคโนโลยีเดลฟท์
หมวดหมู่:บุคคลจากโกรนิงเงิน
รัชพล นาวันโน

**รัชพล นาวันโน** (ชื่อเล่น : นะ) นักฟุตบอลอาชีพชาวไทยในตำแหน่งกองกลาง ปัจจุบันเล่นให้กับสมุทรสาคร ซิตี้ ในไทยลีก 3 

รัชพลจบการศึกษาจากโรงเรียนนาคประสิทธิ์ อ.สามพราน จ.นครปฐม โดยในอดีตได้เคยร่วมเดินสายแข่งฟุตบอลรายการต่าง ๆ ร่วมกับเมสซี่เจ ชนาธิป สรงกระสินธ์ ก่อนจะได้เซ็นสัญญากับสโมสรนครปฐม เอฟซีเมื่อ พ.ศ. 2553 กระทั่งทางสโมสรนครปฐมได้ยุบทีมในปีต่อมาทำให้รัชพลได้ย้ายไปร่วมทีมนกใหญ่พิฆาต ชัยนาท ฮอร์นบิล 

จนกระทั่ง พ.ศ. 2559 สัญญาของรัชพลกับชัยนาทได้สิ้นสุดลงทำให้รัชพลได้เดินทางมาทดสอบฝีเท้ากับทีมกิเลนผยอง เอสซีจี เมืองทอง ยูไนเต็ด จนเป็นที่พอใจทางสโมสรจึงได้เซ็นสัญญากับรัชพลโดยสวมหมายเลข 13

## ระดับทีมชาติ
รัชพลเคยถูกเรียกตัวไปติด ทีมชาติไทยชุดใหญ่ ในสมัยที่ สุรชัย จตุรภัทรพงษ์ เป็นหัวหน้าผู้ฝึกสอนโดยลงเล่นทั้งสิ้น 2 นัด

## เกียรติประวัติ
;พีที ประจวบ
* ไทยลีกคัพ: 2562

;พัทยา ดอลฟินส์ ยูไนเต็ด
* ไทยลีก 3 โซนภาคตะวันออก: 2565–66

หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดนครปฐม
หมวดหมู่:ผู้เล่นสโมสรฟุตบอลนครปฐม ยูไนเต็ด
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลชัยนาท ฮอร์นบิล
หมวดหมู่:ผู้เล่นสโมสรฟุตบอลประจวบ
หมวดหมู่:ผู้เล่นสโมสรฟุตบอลหนองบัว พิชญ
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2566)
หมวดหมู่:ผู้เล่นสโมสรฟุตบอลสมุทรสาคร ซิตี้
คุนาล ไนเยอร์

**คุนาล ไนเยอร์** ( ปัญจาบ: ਕੁਨਾਲ ਨੈਯ੍ਯਰ เกิดวันที่ 30 เมษายน ค.ศ. 1981) เป็นนักแสดงและนักเขียนชาวอินเดีย กำเนิดที่ประเทศอังกฤษ เป็นที่รู้จักจากบทบาท ราเจช คูธราปพาลี จากละครซิตคอม *[[เดอะบิกแบงเธียรี]]* ออกอากาศทางช่องซีบีเอส

นิตยสาร*[[ฟอบส์]]*กล่าวว่า ไนเยอร์ เป็นนักแสดงโทรทัศน์ชายที่มีรายได้สูงที่สุดเป็นอันดับที่สามของโลก โดยมีรายได้ 20 ล้านดอลลาร์สหรัฐหลังแสดงเรื่องเดอะบิกแบงเธียรี

## ชีวิตช่วงแรก
ไนเยอร์เกิดในเฮาน์สโลว์ ลอนดอน ในครอบครัวชาวปัญจาบ และเติบโตในนิวเดลี ประเทศอินเดีย เขาเข้าเรียนโรงเรียนเซนต์โคลัมบาในกรุงนิวเดลี และเขาเล่นแบดมินตันให้ทีมกีฬาในโรงเรียนด้วย เขาต้องการให้เรียกเขาว่า "ชาวอินเดีย" มากกว่า ชาวอินเดียบริติช บิดามารดาของเขาอาศัยอยู่ในนิวเดลี

ในปี ค.ศ. 1999 ไนเยอร์ย้ายมาสหรัฐอเมริกาเพื่อศึกษาระดับปริญญาตรี วุฒิวิทยาศาสตรบัณฑิตในสาขาธุรกิจ (การเงิน) ในมหาวิทยาลัยพอร์ตแลนด์ รัฐออริกอน ขณะกำลังศึกษา เขาเริ่มเข้าเรียนการแสดงและแสดงละครในโรงเรียนหลายเรื่อง

หลังจากเข้าร่วมเทศกาลละครเวทีวิทยาลัยอเมริกัน ไนเยอร์ตัดสินใจเป็นนักแสดงมืออาชีพ เขาศึกษาต่อที่มหาวิทยาลัยเทมเพิล ในฟิลาเดลเฟีย รัฐเพนซิลเวเนีย และได้รับปริญญาศิลปศาสตรมหาบัณฑิตด้านการแสดง

## อาชีพการแสดง
หลังจบการศึกษา ไนเยอร์รับงานโฆษณาโทรทัศน์อเมริกัน และเล่นละครเวทีในลอนดอน ในปี ค.ศ. 2006 เขาเป็นที่สนใจครั้งแรกในสหรัฐอเมริกาจากละครเวทีเรื่อง*ฮักแอนด์โฮลเดน* จากการผลิตของราจิฟ โจเซฟ ซึ่งเขารับบทเป็นนักศึกษาแลกเปลี่ยนชาวอินเดียที่กระวนกระวายจากการประสบกับวัฒนธรรมอเมริกันก่อนเดินทางกลับบ้านเกิด ไนเยอร์ยังร่วมมือกันอารัน ดาส เขียนบทละครเวทีเรื่อง *คอตตอนแคนดี* แสดงในนิวเดลีและได้รับตอบรับที่ดี

ไนเยอร์เป็นนักแสดงรับเชิญในละคร *[[เอ็นซีไอเอส]]* ตอน "Suspicion" ออกอากาศทางช่องซีบีเอส รับบทเป็นยูสเซฟ ซีดาน ผู้ก่อการร้ายชาวอิรัก

เพื่อนร่วมงานคนหนึ่งของไนเยอร์ได้ยินเกี่ยวกับบทบาทนักวิทยาศาสตร์ในละครซิตคอมที่จะออกอากาศทางช่องซีบีเอส และแนะนำให้เขาออดิชันบทดังกล่าว ทำให้ไนเยอร์ได้แสดงในละคร *[[เดอะบิกแบงเธียรี]]* ซึ่งเขารับบท ราเจช คูธราปพาลี นักฟิสิกส์ดาราศาสตร์

ในปี ค.ศ. 2011 เขาร่วมจัดรายการ*ทริบิวต์ทูเนิดส์* ร่วมกับนักแสดง ไซมอน เฮลเบิร์ก ในเทศกาลอารมณ์ขัน จัสต์ฟอร์ลาฟ

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2524
หมวดหมู่:บุคคลจากนิวเดลี
หมวดหมู่:นักแสดงชายเชื้อสายอินเดีย
หมวดหมู่:ชาวปัญจาบ
หมวดหมู่:ชาวอังกฤษเชื้อสายอินเดีย
หมวดหมู่:ชาวอังกฤษในสหรัฐ
วอลเลย์บอลชายเวิลด์แกรนด์แชมเปียนคัพ 2017

**[[วอลเลย์บอลเวิลด์แกรนด์แชมเปียนคัพ|วอลเลย์บอลชายเวิลด์แกรนด์แชมเปียนคัพ]] 2017** () จัดขึ้นที่นะโงะยะ และ โอะซะกะ ประเทศญี่ปุ่น ระหว่างวันที่ 12–17 กันยายน ค.ศ. 2017

## การคัดเลือก
ในการแข่งขันครั้งนี้จะเอา 4 ทีมที่มีอันดับดีที่สุดของแต่ละทวีป โดยคัดเลือกจากการแข่งขันโอลิมปิกเกมส์ 2016 ทวีปละ 1 ประเทศเท่านั้นได้แก่ อเมริกาใต้, ยุโรป, อเมริกาเหนือและเอเชีย บวกกับเจ้าภาพ และไวลด์การ์ดอีก 1 ทีม รวมทั้งหมดเป็น 6 ทีม เพื่อเข้าแข่งขันวอลเลย์บอลเวิลด์แกรนด์แชมเปียนคัพ

## สนามแข่งขัน

## ผลการแข่งขัน
*เวลาการแข่งขันในท้องถิ่น UTC+09:00 (เร็วกว่าไทย 2 ชั่วโมง)

|}

### รอบนะโงะยะ

|}

### รอบโอะซะกะ

|}

## อันดับการแข่งขัน

## รางวัล

***[[ผู้เล่นทรงคุณค่า]]**
:  ริคาร์โด้ ลูคาเรลลี่
***ตัวเซตยอดเยี่ยม**
:  ซิโมเน่ เจียนเนลลี่
***ตัวตบหัวเสายอดเยี่ยม**
:  ริคาร์โด้ ลูคาเรลลี่
:  มิลาด เอบาดีพูร์
***ตัวบล็อคยอดเยี่ยม**
:  มัตเตโอ เพียโน
:  ลูคัส ชาตแคมป์
***ตัวตบตรงข้ามยอดเยี่ยม**
:  แมททิว แอนเดอร์สัน
***ตัวรับอิสระยอดเยี่ยม**
:  ซาโตชิ อิเดะ

## ดูเพิ่ม
* วอลเลย์บอลหญิงเวิลด์แกรนด์แชมเปียนคัพ 2017

## อ้างอิง

## แหล่งข้อมูลอื่น

หมวดหมู่:วอลเลย์บอลเวิลด์แกรนด์แชมเปียนคัพ
หมวดหมู่:วอลเลย์บอลในปี พ.ศ. 2560
วอลเลย์บอล
หมวดหมู่:การแข่งขันวอลเลย์บอลนานาชาติที่ประเทศญี่ปุ่นเป็นเจ้าภาพ‎
วอลเลย์บอลหญิงเวิลด์แกรนด์แชมเปียนคัพ 2017

**[[วอลเลย์บอลเวิลด์แกรนด์แชมเปียนคัพ|วอลเลย์บอลหญิงเวิลด์แกรนด์แชมเปียนคัพ]] 2017** () จัดขึ้นที่โตเกียว และ นะโงะยะ ประเทศญี่ปุ่น ระหว่างวันที่ 5–10 กันยายน ค.ศ. 2017

## การคัดเลือก
ในการแข่งขันครั้งนี้จะเอา 4 ทีมที่มีอันดับดีที่สุดของแต่ละทวีป โดยคัดเลือกจากการแข่งขันโอลิมปิกเกมส์ 2016 ทวีปละ 1 ประเทศเท่านั้นได้แก่ เอเชีย, ยุโรป, อเมริกาเหนือและอเมริกาใต้ บวกกับเจ้าภาพ และไวลด์การ์ดอีก 1 ทีม รวมทั้งหมดเป็น 6 ทีม เพื่อเข้าแข่งขันวอลเลย์บอลเวิลด์แกรนด์แชมเปียนคัพ

## สนามแข่งขัน

## ผลการแข่งขัน
*เวลาการแข่งขันในท้องถิ่น UTC+09:00 (เร็วกว่าไทย 2 ชั่วโมง)

|}
### รอบโตเกียว

|}

### รอบนะโงะยะ

|}

## อันดับการแข่งขัน

## รางวัล

***[[ผู้เล่นทรงคุณค่า]]**
:  จู ถิง
***ตัวเซตยอดเยี่ยม**
:  โคโยมิ โทมินากะ
***ตัวตบหัวเสายอดเยี่ยม**
:  จู ถิง
:  จอร์แดน ลาร์สัน
***ตัวบล็อคยอดเยี่ยม**
:  อนา คารอลินา ดา ซิลวา
:  ยฺเหวียน ซินเยฺว่
***ตัวตบตรงข้ามยอดเยี่ยม**
:  ทันดารา ไกเชต้า
***ตัวรับอิสระยอดเยี่ยม**
:  โคโตเอะ อิโนอูเอะ

## ดูเพิ่ม
* วอลเลย์บอลชายเวิลด์แกรนด์แชมเปียนคัพ 2017

## อ้างอิง

## แหล่งข้อมูลอื่น

หมวดหมู่:วอลเลย์บอลเวิลด์แกรนด์แชมเปียนคัพ
หมวดหมู่:วอลเลย์บอลในปี พ.ศ. 2560
วอลเลย์บอล
หมวดหมู่:การแข่งขันวอลเลย์บอลนานาชาติที่ประเทศญี่ปุ่นเป็นเจ้าภาพ‎
เซอร์ไวเวอร์ เกมเชนเจอส์

**เซอร์ไวเวอร์: เกมเชนเจอส์ — มามานูกาไอส์แลนด์** () เป็นฤดูกาลที่ 34 ของรายการเซอร์ไวเวอร์ ถ่ายทำตั้งแต่วันที่ 6 มิถุนายน พ.ศ. 2559 ถึง 14 กรกฎาคม พ.ศ. 2559 มีกำหนดการออกอากาศตอนแรกในวันที่ 8 มีนาคม พ.ศ. 2560 ฤดูกาลนี้เป็นฤดูกาลที่ 4 นับจาก เซอร์ไวเวอร์ รวมดารา, เซอร์ไวเวอร์ ฮีโร่ปะทะวายร้าย และเซอร์ไวเวอร์ แคมโบเดีย ที่ผู้เล่นทั้งหมดเป็นผู้ที่เคยเล่นเกมนี้มาแล้ว ธีมหลักของฤดูกาลนี้คือนำผู้เล่นเก่าทั้งหมด 20 คนที่เคยเปลี่ยนแปลงการเดินเกมในฤดูกาลก่อนหน้าของตนเองเป็นอย่างมาก ทั้งเป็นผู้เปลี่ยนเกมเองหรือมีผลทำให้การเดินเกมในฤดูกาลนั้นๆเกิดการเปลี่ยนแปลง

เครื่องรางภูมิคุ้มกันในฤดูกาลนี้ จะถูกซ่อนในวิธีที่หลากหลาย ทั้งซ่อนในขณะการแข่งต่างๆแม้แต่ในบริเวณสภาเผ่า หรือต้องหาคำใบ้ในสถานที่ต่างๆ ก่อนแล้วจึงจะหาเครื่องรางได้ ส่วนการโหวตก็มีการเปลี่ยนแปลง โดยเมื่อมีการเสมอกัน จะไม่ทำการโหวตอีกครั้ง แต่จะต้องมีการพูดคุยกันของผู้ที่ไม่ได้ถูฏโหวตเพื่อตัดสินใจเลือกผู้เข้าแข่งขันที่ถูกโหวตแล้วมีผลโหวตเสมอกันออก หากผู้เข้าแข่งขันที่ไม่ได้ถูกโหวตไม่สามารถตกลงกันได้ ผู้ที่ถูกโหวตจะปลอดภัยทันที ส่วนผู้ที่ไม่ถูกโหวตจะต้องจับหินสี

อีกส่วนหนึ่งที่มีการเปลี่ยนแปลง คือ เกาะอัปยศ จะไม่ใช่เกาะที่ยากลำบากต่อการอาศัยอยู่ แต่เป็นเรือลำหนึ่งที่เต็มไปด้วยอาหารและเสบียงมากมายที่จะสามารถพักผ่อนได้เต็มที่ พร้อมทั้งจะมีสิทธิ์ได้เลือกข้อได้เปรียบในเกม ที่มีมาให้เลื่อกในหลากหลายรูปแบบอีกด้วย ซึ่งทั้งหมดนี้ต่างจากเกาะอัปยศในฤดูกาลก่อนๆ อย่างสิ้นเชิง ส่วนรูปแบบเกมที่เหลือทั้งหมดยังคงไว้เช่นเดิม

## รายละเอียดของฤดูกาล

* **เผ่า** :
: นูกู สีประจำเผ่า สีน้ำเงิน
: มานา สีประจำเผ่า สีแดง
: ทาวัว สีประจำเผ่า สีเขียว
: มากู มากู สีประจำเผ่า สีเหลือง
* **ตุ๊กตาสิทธิ์คุ้มกันแบบเผ่า** : เป็นหมวกกันน็อคดำน้ำทะเลทำจากโลหะสำหรับเผ่าแรก กับเสาสมอเทียบท่าเรือทำจากไม้สำหรับเผ่าที่สอง
* **สร้อยสิทธิคุ้มกันส่วนบุคคล** : สร้อยสีขาวถูกขดเป็นลวดลาย ประดับด้วยแก้วสีน้ำเงินและแดงกับตะขอที่ถูกเกี่ยวตามการขดของสร้อย
* **คบเพลิง** : เป็นไม้รูปทรงกระบอกทรงสูง ถูกครอบด้วยโลหะคล้ายตะเกียงโบราณ เสียบกับด้ามจับที่ปลายด้านถูกทำเป็นแฉกยึดกับตัวคบเพลิงไว้
* **อุปกรณ์ดับไฟ** : แผ่นไม้สองแผ่นประกบกับกงล้อเหล็ก ด้ามจับเป็นไม้
* **สภาเผ่า** : ตั้งอยู่ริมชายหาด เป็นสภาแบบเปิดโล่ง ล้อมรอบด้วยซากเรืออับปาง มีประภาคารขนาดเล็กภายในไว้ใช้สำหรับโหวตออกเสียง

## ผู้เข้าแข่งขัน


 วันที่ 14 เด็บบี้ ถูกส่งไปอยู่เกาะอัปยศคนเดียวและกลับเข้าเผ่านูกูในวันที่ 16 โดยเข้ามาแทนที่แซนดร้าที่ถูกโหวตออกไป


## การแข่งขัน

## การโหวต

## ดูเพิ่ม

เซอร์ไวเวอร์
กษมา นิสสัยพันธุ์

**กษมา นิสสัยพันธุ์** (ชื่อเล่น:เอ๋) เป็นนักแสดงชายชาวไทย

## ประวัติ
**กษมา นิสสัยพันธุ์** เกิดเมื่อวันที่ 25 กันยายน พ.ศ. 2502 ในครอบครัวทหาร ได้เข้าเรียนที่โรงเรียนการแสดงช่อง 3 และเริ่มผลงานสร้างชื่อจากละครเรื่องแรก คำพิพากษา ในบท *ไอ้ฟัก* จากการที่หนึ่งในอาจารย์โรงเรียนการแสดงช่อง 3 อย่าง สดใส พันธุมโกมล เห็นแวว  
จากนั้นจึงมีผลงานการแสดงมาอย่างต่อเนื่องจนถึงปัจจุบัน พร้อมทั้งไปทำงานเบื้องหลังในตำแหน่งแอ็กติ้ง, โค้ช, ผู้ช่วยผู้กำกับฯ และผู้กำกับการแสดงละครให้กับดีด้า วิดีโอ โปรดักชั่น (ช่อง 7) 3 เรื่องคือ อตีตา, บ้านไร่เรือนตะวัน, หงส์ฟ้ากับสมหวัง และบริษัท คอมเมดี้ เวิลด์ จำกัด และสถานีโทรทัศน์ พีพีทีวี เอชดี ของเป็ด เชิญยิ้ม เรื่อง มนต์รักสองฝั่งคลอง นอกจากนี้ยังทำงานเบื้องหลังให้กับบริษัท ทีวีซีน ของ ณัฏฐนันท์ ฉวีวงษ์ และบริษัท มาสเตอร์วัน ของ ทาริกา ธิดาทิตย์

## การศึกษา
กษมา นิสสัยพันธุ์ได้รับการศึกษาระดับชั้นประถมศึกษาและมัธยมศึกษาที่ โรงเรียนราชวินิตบางแก้ว

## ชีวิตส่วนตัว
ปัจจุบันได้ใช้ชีวิตคู่กับปัทมา ปานทอง นักแสดงที่เล่นละครและอยู่เบื้องหลังร่วมกัน

## ผลงาน
### ละครโทรทัศน์

## ผลงานกำกับการแสดง
* พ.ศ. 2544 อตีตา (ช่อง 7)
* พ.ศ. 2544 สายฟ้ากับสมหวัง  (ช่อง 7)
* พ.ศ. 2559 บ่วงรักสลักแค้น  (ช่อง 8)
* พ.ศ. 2559 มนต์รักสองฝั่งคลอง (ช่อง PPTV)
* พ.ศ. 2561 คุณย่าดอตคอม (ช่อง ทรูโฟร์ยู)
* พ.ศ. 2566 หงส์ในกรงกา (ช่อง 7) ร่วมกับ จารึก สงวนพงษ์
* พ.ศ. 2567 สองทระนง (ช่อง 7) ร่วมกับ จารึก สงวนพงษ์
* พ.ศ. 2569 บ้านนางรำ (ช่อง 7) ร่วมกับ จารึก สงวนพงษ์

## อ้างอิง

* ประวัติ กษมา นิสสัยพันธุ์ : entertainment.thaiza.com

 
หมวดหมู่:บุคคลที่ยังมีชีวิตอยู่
หมวดหมู่:บุคคลจากกรุงเทพมหานคร
 
หมวดหมู่:นักแสดงชายชาวไทย
หมวดหมู่:ผู้กำกับละครโทรทัศน์ชาวไทย
ดราก้อนเควสต์ XI

***ดราก้อนเควสต์ XI*** () เป็นเกมหลักภาคที่สิบเอ็ดในชุดเกม*[[ดราก้อนเควสต์]]* พัฒนาและจัดจำหน่ายโดยสแควร์เอนิกซ์ ออกวางจำหน่ายแล้วเมื่อวันที่ 29 กรกฎาคม ปี 2017 ในฉบับภาษาญี่ปุ่นบนเครื่อง PlayStation 4 และเครื่อง Nintendo 3DS ส่วน Nintendo Switch อยู่ในระหว่างการพัฒนา  และมีกำหนดวางจำหน่ายฉบับภาษาอังกฤษในวันที่ 4 กันยายน 2018 โดยภาคนี้ใช้เทคโนโลยี Unreal Engine 4 ทำให้ได้กราฟิกที่มีความคมชัดสูงและเสมือนจริง

## การวางเนื้อเรื่อง
ตัวละครหลักของของดราก้อนเควสต์ XI คือเด็กหนุ่มไร้เดียงสาอายุ 16 ปี นามว่า *อีเลเว่น* (Eleven) ที่เติบโตขึ้นมาในหมู่บ้านในชนบทอันสงบสุข เมื่อต้องเข้ารับการทำพิธีเป็นผู้ใหญ่ เขาพบว่าตัวเองนั้นคือผู้กล้าที่ครั้งหนึ่งเคยได้ช่วยโลกไว้จากความมืดมิด ซึ่งได้กลับชาติมาเกิดใหม่พร้อมภาระหน้าที่อันใหญ่หลวง และยังพบว่าแท้จริงแล้วเขาไม่ได้เกิดที่หมู่บ้านแห่งนี้ แต่ลอยมากับแม่น้ำในคืนหนึ่งแล้วมีคนมาพบเข้า สมบัติเพียงชิ้นเดียวที่ติดตัวเขามีสัญลักษณ์ของราชวงศ์อยู่ 

อีเลเว่นจึงออกเดินทางไปพบพระราชาแห่งอาณาจักรเฮลิโอดอร์ เพื่อหวังจะคลายข้อสงสัยทั้งเรื่องผู้กล้าและชาติกำเนิดของเขา แต่อย่างไรก็ตามเมื่อเขาไปยังปราสาท พระราชากลับสั่งจับกุมเขาในฐานะที่เขาเป็นผู้กล้า และหาว่าเขาเป็นเมล็ดพันธุ์แห่งความมืด อีเลเว่นถูกนำตัวไปขังยังคุกใต้ดินและได้รู้จักกับเอริก โจรหนุ่มวัยไล่เลี่ยกัน เขาได้แหกคุกออกมากับเอริก และตัดสินใจออกเดินทางร่วมกับผู้กล้าเพื่อออกผจญภัยต่อไป

### ตัวละครหลัก

## การวางจำหน่าย

*Dragon Quest XI* ทำยอดขายไปมากกว่า 2 ล้านชุดภายในสองวันหลังวางจำหน่ายในญี่ปุ่น โดยแบ่งเป็นฉบับ Nintendo 3DS จำนวน 1.13 ล้านชุด และฉบับ PS4 จำนวน 0.95 ล้านชุด และทำยอดขายรวมสะสมถึง 4 ล้านชุดในเดือนพฤศจิกายน 2018

ในเดือนกันยายน ค.ศ. 2019 มีการวางจำหน่ายลงเครื่องนินเท็นโด สวิตช์ ซึ่งใช้ชื่อเกมว่า *Dragon Quest XI S* โดยมีการอัปเดตหลายอย่างที่เครื่องเล่นอื่นไม่มี อาทิ เพิ่มเนื้อเรื่องย่อยบางส่วน, สมาชิกปาร์ตี้สามารถเดินตามตัวละครเอก, ซาวน์แทรกแบบออร์เคสตรา, เพิ่มเสียงพากย์อังกฤษและญี่ปุ่น, เพิ่มระบบแต่งงาน (รวมถึงช-ช) เป็นต้น อย่างไรก็ตาม เกมเวอร์ชันสวิตช์แสดงผลที่ความละเอียดเพียง 720p ความถี่ 30fps ซึ่งยังเป็นรอง PS4 และ Windows อยู่มาก 

ในตอนแรก บริษัทนินเทนโดยืนยันว่า *Dragon Quest XI S* เป็นเกมฉบับเอ็กซคลูซีฟที่จะมีในเครื่องสวิตซ์เท่านั้น แต่ต่อมาในปี 2020 มีการพอร์ต *Dragon Quest XI S* วางจำหน่ายสำหรับเครื่องเกมอื่น

## รางวัล

## อ้างอิง

หมวดหมู่:ดราก้อนเควสต์
หมวดหมู่:เกมสำหรับเพลย์สเตชัน 4
หมวดหมู่:เกมสำหรับนินเท็นโด 3ดีเอส
หมวดหมู่:เกมสำหรับนินเท็นโดสวิตช์
หมวดหมู่:วิดีโอเกมที่ออกวางจำหน่ายในปี พ.ศ. 2560
หมวดหมู่:วิดีโอเกมเล่นตามบทบาท
ระเบิดติดรถ

[thumb|upright=1.2|ผลของระเบิดติดรถใน[ประเทศอิรัก ราวปี พ.ศ. 2546–2548]]
**ระเบิดติดรถ** (), **ระเบิดติดรถบรรทุก** () หรือ **ระเบิดแสวงเครื่องติดยานพาหนะ** () คือระเบิดแสวงเครื่องที่ถูกติดตั้งหรือจัดวางไว้ในรถยนต์หรือยานพาหนะอื่น และถูกจุดให้ปะทุ

ระเบิดติดรถมักถูกใช้เป็นอาวุธในการลอบสังหาร การก่อการร้าย หรือการสงครามกองโจร เพื่อสังหารผู้ที่อยู่ในยานพาหนะนั้นหรือผู้คนที่อยู่ใกล้จุดเกิดระเบิด หรือเพื่อสร้างความเสียหายแก่อาคารและทรัพย์สินต่าง ๆ ยานพาหนะที่ใช้ติดตั้งระเบิดสามารถเคลื่อนย้ายวัตถุระเบิดได้เป็นปริมาณมากโดยไม่เป็นที่สงสัย ทั้งนี้ เคยมีการบรรทุกวัตถุระเบิดน้ำหนักอย่างน้อย 3,200 กิโลกรัม (7,000 ปอนด์) ในยานพาหนะขนาดใหญ่มาแล้ว เช่นในการลอบวางระเบิดที่เมืองโอคลาโฮมาซิตี สหรัฐอเมริกา ในปี พ.ศ. 2538

ระเบิดติดรถสามารถถูกจุดให้ปะทุได้หลายวิธี ไม่ว่าจะเป็นการเปิดประตูยานพาหนะ การสตาร์ตเครื่องยนต์ การเหยียบคันเร่งหรือห้ามล้อ การใช้วิทยุบังคับ การจุดชนวน หรือการตั้งเวลา น้ำมันในถังเชื้อเพลิงของยานพาหนะอาจทำให้การระเบิดมีอานุภาพรุนแรงมากขึ้นจากการกระจายและจุดเชื้อเพลิงให้ลุกไหม้

## อ้างอิง


หมวดหมู่:ระเบิดแสวงเครื่อง
หมวดหมู่:อาวุธฆ่าตัวตาย
ไซมอน เฮลเบิร์ก

**ไซมอน แมกซ์เวลล์ เฮลเบิร์ก** ( เกิด 9 ธันวาคม ค.ศ. 1980) เป็นนักแสดง นักแสดงตลก และนักดนตรีชาวอเมริกัน เป็นที่รู้จักจากบทบาท ฮาวเวิร์ด โวโลวิตซ์ จากละครซิตคอมเรื่อง *[[เดอะบิกแบงเธียรี]]*

เขายังเคยปรากฏตัวในรายการตลก *[[แมดทีวี]]* และผู้รับบท มอยสต์ ในละครชุดเรื่องสั้น *[[ดร.ฮอร์ริเบิลส์ซิงอะลองบล็อก]]*

## ชีวิตช่วงแรก
เฮลเบิร์กเกิดในวันที่ 9 ธันวาคม ค.ศ. 1980 ในลอสแอนเจลิส เขาเป็นบุตรของนักแสดง แซนดี เฮลเบิร์ก และนักคัดเลือกนักแสดง แฮร์เรียต เฮลเบิร์ก เขานับถือศาสนายูดาห์

เฮลเบิร์กเข้าศึกษาที่โรงเรียนครอสโรดส์สกูลในซานตามอนิกา รัฐแคลิฟอร์เนีย ร่วมกับเจสัน ริตเทอร์ ซึ่งกลายมาเป็นเพื่อนร่วมหอพักของเขาในมหาวิทยาลัยนิวยอร์กด้วย เขาเข้าเรียนโรงเรียนศิลปะทิสช์ของมหาวิทยาลัยนิวยอร์ก และฝึกงานที่บริษัทแอตแลนติกเธียเตอร์

## อาชีพการแสดง
ตั้งแต่ต้นคริสตทศวรรษ 2000 เฮลเบิร์กจัดรายการตลกร่วมกับเดเร็ก วอเทอส์ ในรายการเดเร็กแอนด์ไซมอน ในปี ค.ศ. 2007 ทั้งคู่ร่วมแสดงในเว็บซีรีส์เรื่อง *เดเร็กแอนด์ไซมอน: เดอะโชว์* ซึ่งพวกเขาผลิตร่วมกับนักแสดงตลก บ็อบ โอเดนเคิร์กในเว็บไซต์ซูเปอร์ดีลักซ์ พวกเขาทำภาพยนตร์สั้นสองเรื่อง ได้แก่ "เดเร็กแอนด์ไซมอน: เดอะพิทีคาร์ด" และ "เดเร็กแอนด์ไซมอน: อะบีแอนด์อะซิกาเรตต์" หนึ่งในรายการที่เฮลเบิร์กแสดงในยุคแรก ๆ คือซีรีส์ *[[แมดทีวี]]* หนึ่งซีซันในปี ค.ศ. 2002

ในปี ค.ศ. 2002 เฮลเบิร์กปรากฏในภาพยนตร์ *[[แวน ไวลเดอร์]]* รับบทเป็นนักเรียนที่แวน ไวลเดอร์จัดงานเลี้ยงให้ ในปี ค.ศ. 2003 เขามีบทบาทรองในภาพยนตร์เรื่อง *[[ก๊วนแสบ โสดไม่มีลิมิต]]*  ในปี ค.ศ. 2004 เขาแสดงเรื่อง*[[เรโน 911!]]* จำนวนสองตอน เขาแสดงบทบาทเล็ก ๆ ในตอนที่หกของเรื่อง*[[ควินทุปเลตส์]]* รับบทเป็นชายคนหนึ่งที่ตะโกนเรียกนีลที่กำลังทำงานหลังเคาน์เตอร์ในร้านรองเท้าแห่งหนึ่ง แห่งเดียวกับเพจและแพตเทินทำงานอยู่

ในปี ค.ศ. 2007 เขาได้รับเลือกให้รับบทฮาวเวิร์ด โวโลวิตซ์ เป็นหนึ่งในตัวละครที่มีบทบาทเยอะที่สุดในละครชุดตลกเรื่อง *[[เดอะบิกแบงเธียรี]]* ออกอากาศทางช่องซีบีเอส

เขารับบทเป็นมอยสต์ในซีรีส์ *[[ดร.ฮอร์ริเบิลส์ซิงอะลองบล็อก]]* และมีบทบาทเล็กน้อยในตอนแรกของซิตคอมเรื่อง *[[อันดีแคลด์]]* ที่ผลิตโดยจัดด์ แอพะทาว ในภาพยนตร์เรื่อง ขอโทษที… พี่ซีเครียด ออกฉายปี ค.ศ. 2009 เขารับบทเป็นแรบบี สกอตต์ กินสเลอร์ เขามีบทบาทรองในเว็บซีรีส์ เดอะกิลด์ ตอนสุดท้ายของซีซันที่สี่ รับบทเป็นหนึ่งในเกมมาสเตอร์

ในปี ค.ศ. 2016 เฮลเบิร์กแสดงร่วมกับเมอรีล สตรีป และฮิว แกรนต์ ในเรื่อง*[[ฟลอเรนซ์ฟอสเตอร์เจงกินส์]]* กำกับโดยสตีเฟน เฟรียส์ เขารับบทเป็นนักเปียโน คอสเม แม็กมูน และได้เข้าชิงรางวัลลูกโลกทองคำสาขานักแสดงสนับสนุนยอดเยี่ยมด้วย

## ชีวิตส่วนตัว
เฮลเบิร์กสมรสกับนักแสดง โจเซลีน ทาวน์ ในวันที่ 15 กรกฎาคม ค.ศ. 2007 ลุงของทาวน์เป็นนักเขียนบทละคร โรเบิร์ต ทาวน์ บุตรสาวคนแรกของพวกเขาคือ อะดีลีน เกิดวันที่ 8 พฤษภาคม ค.ศ. 2012 บุตรชายชื่อ วิลเดอร์ ทาวน์ เฮลเบิร์ก เกิดวันที่ 23 เมษายน ค.ศ. 2014

ในวันที่ 12 พฤษภาคม ค.ศ. 2016 เฮลเบิร์กเผยในรายการ*[[เดอะเลตเลตโชว์วิดเจมส์คอร์เดน]]*ว่า เขาเป็นนักกีฬาคาราเต้สายดำ

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2523
หมวดหมู่:นักแสดงอเมริกัน
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
ดราก้อนเควสต์ X

***ดราก้อนเควสต์ X: การตื่นของเผ่าทั้งห้า ออนไลน์*** (Dragon Quest X: Awakening of the Five Tribes Online) เป็นเกมออนไลน์แบบเล่นตามบทบาท (MMORPG) โดยบริษัทสแควร์เอนิกซ์ ถือเป็นเกมภาคหลักภาคที่สิบในชุดเกม*[[ดราก้อนเควสต์]]* และถือเป็นเกมดราก้อนเควสต์ภาคแรกและภาคเดียวที่ทำออกมาในรูปแบบออนไลน์ วางจำหน่ายครั้งแรกบนเครื่อง Wii ในปี 2012 และต่อมาก็สามารถเล่นได้บน Wii U และ Microsoft Windows ต่อมาก็มีการทำเวอร์ชันคลาวด์สตรีมลงในAndroid, iOS และ Nintendo 3DS นอกจากนี้ยังมีแผนจะลง PlayStation 4 และ Nintendo Switch ในปี 2017

*ดราก้อนเควสต์ X* ดำเนินเนื้อเรื่องอยู่บนโลกที่ชื่อว่า *แอสทอลเรีย (Astoltia)* ในตอนแรกเราจะเป็นตัวเอกของเรื่อง ซึ่งเป็นมนุษย์ที่อาศัยอยู่ในหมู่บ้านเอทีส เขาอาศัยอยู่กับน้องสาวที่หมู่บ้านนี้ ความสงบสุขสิ้นสุดลงเมื่อจ้าวนรกเนลเงินได้โจมตีหมู่บ้าน จิตวิญญาณของตัวเอกได้ถูกส่งไปยังสุสานและเลือกสถิตย์อยู่ในหนึ่งร่างของห้าเผ่า (ออร์ค, มารแคระ, มนุษย์เงือก, เอลฟ์, คนแคระ) ในขณะที่ตัวน้องสาวถูกส่งย้อนเวลากลับไปเพื่อปกป้องหมู่บ้านจากจ้าวนรก ตัวเอกของเรื่องจะต้องออกเดินทางทั่วแอสทอลเรียเพื่อตามหาศิลาเวทย์ทั้งสิบมาผนึกจ้าวนรกอีกครั้ง
## แหล่งข้อมูลอื่น
* Official ''Dragon Quest X'' Japanese website

หมวดหมู่:ดราก้อนเควสต์
หมวดหมู่:วิดีโอเกมที่ออกวางจำหน่ายในปี พ.ศ. 2555